**Կազմված է համայնքի ավագանու ---- Ա որոշմամբ Տպագրված է ընդամենը 2 օրինակից**

**Օրինակ 1**

**Բաղկացած է 10 թերթից**

 ՀԱՍՏԱՏՎԱԾ Է ԳՐԱՆՑՎԱԾ է
Հայաստանի Հանրապետության ՀՀ ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ
Արարատի մարզի Վեդի ՌԵԳԻՍՏՐԻ ԳՈՐԾԱԿԱԼՈՒԹՅԱՆ

 ԿՈՂՄԻՑ «10» 02 2015թ․

համայնքի ավագանու գրանցման թիվը՝ N 51.215.845070

-----.-----.2023 թ. թիվ \_\_\_\_-Ա որոշմամբ

Վեդի համայնքի ղեկավար՝ 10․02.․2015թ․ գրանցված կանոնադրության

\_\_\_\_\_\_\_\_\_\_\_\_\_\_Գ.Սարգսյան թիվ ----- փոփոխությունը գրանցված է ՀՀ

 իրավաբանական անձանց պետական

 ռեգիստրի գործակալության կողմից «——» ————————— 2023թ․

 \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

«ՎԵԴԻ ՀԱՄԱՅՆՔԻ ՈՍԿԵՏԱՓԻ ԲԺՇԿԱԿԱՆ ԱՄԲՈՒԼԱՏՈՐԻԱ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ

**ԿԱՆՈՆԱԴՐՈՒԹՅՈՒՆ**

**/նոր խմբագրությամբ/**

ք. Վեդի-2023թ.

1. **ԸՆԴՀԱՆՈՒՐ ԴՐՈՒՅԹՆԵՐ**
2. «Վեդի համայնքի Ոսկետափի բժշկական ամբուլատորիա» համայնքային ոչ առևտրային կազմակերպությունը (այսուհետ' Համայնքային կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն է:
3. Համայնքային կազմակերպությունը ստեղծվել է որպես «Ոսկետափի բժշկական ամբուլատորիա» փակ բաժնետիրական ընկերություն, որը վերակազմավորման միջոցով ՀՀ Արարատի մարզի Ոսկետափ համայնքի ավագանու 26.01.2015թ. թիվ 06-Ն որոշմամբ վերակազմակերպվել է «Ոսկետափի բժշկական ամբուլատորիա» համայնքային ոչ առևտրային կազմակերպության:
4. 2023 թվականի փետրվարի 14-ի Վեդի համայնքի ավագանու ----Ա որոշմամբ վերանվանվել է «Վեդի համայնքի Ոսկետափի բժշկական ամբուլատորիա» համայնքային ոչ առևտրային կազմակերպության և հանդիսանում է նրա իրավահաջորդը:
5. Համայնքային կազմակերպությունը ստեղծված է համարվում նրա' օրենքով սահմանված կարգով պետական գրանցման պահից:
6. Համայնքային կազմակերպության հիմնադիրը Հայաստանի Հանրապետության Արարատի մարզի Վեդի համայնքն է' ի դեմս Վեդի համայնքի ավագանու:
7. Համայնքային կազմակերպության կառավարման լիազոր մարմինն է Հայաստանի Հանրապետության Արարատի մարզի Վեդի համայնքի ղեկավարը (այսուհետ' Լիազոր մարմին), որն ունի Համայնքային կազմակերպության գործունեությանը և կառավարմանը վերաբերող ցանկացած հարց վերջնական լուծելու իրավունք, բացառությամբ օրենսդրությամբ և սույն կանոնադրությամբ նախատեսված դեպքերի:
8. Համայնքային կազմակերպությունն իր գործունեության ընթացքում ղեկավարում է օրենքներով, Հայաստանի Հանրապետության կառավարության որոշումներով, Հայաստանի Հանրապետության առորջապահության նախարարի հրամաններով, սույն կանոնադրությամբ և իրավական այլ ակտերով:
9. Համայնքային կազմակերպությունն ունի ինքնուրույն հաշվեկշիռ, բանկային հաշիվ:

Համայնքային կազմակերպությունը կարող է իր անունից ձեռք բերել և իրականացնել գույքային ու անձնական ոչ գույքային իրավունքներ, կրել պարտականություններ, դատարանում հանդես գալ, որպես հայցվոր կամ պատասխանող:

1. Համայնքային կազմակերպությունն այլ կազմակերպությունների հիմնադիր կամ մասնակից կարող է հանդիսանալ միայն հիմնադրի որոշմամբ:
2. Համայնքային կազմակերպությունը Հայաստանի Հանրապետության օրենսդրությամբ սահմանված կարգով կարող է համագործակցել տեղական առողջապահական կազմակերպությունների և այլ հաստատությունների հետ:
3. Համայնքային կազմակերպությունն ունի իր անվանմամբ կլոր կնիք, ձևաթղթեր, խորհրդանիշ և անհատականացման այլ միջոցներ:
4. Համայնքային կազմակերպությունն իր պարտավորությունների համար պատասխանատու է իրեն պատկանող գույքով:
5. Համայնքային կազմակերպության անվանումն է'

հայերեն լրիվ' «Վեդի համայնքի Ոսկետափ բժշկական ամբուլատորիա» համայնքային ոչ առևտրային կազմակերպություն:

հայերեն կրճատ' «Վեդի համայնքի Ոսկետափի բժշկական ամբուլատորիա» ՀՈԱԿ

ռուսերեն լրիվ' «Медицинская клиника Воскетап общины Веди» общинная некоммерческая организация

ռուսերեն կրճատ ' «Медицинская клиника Воскетап общины Веди» ՕНՕ

անգլերեն լրիվ' «Vosketap medical clinic of Vedi» Community Non-Profit Organization

անգլերեն կրճատ' «Vosketap medical clinic of Vedi» CNPO

1. Համայնքային կազմակերպության գտնվելու վայրն է' Հայաստանի Հանրապետություն, Արարատի մարզ, գ. Ոսկետափ, Հակոբ Աբելյան փ. շ. 1:

II **ՀԱՄԱՅՆՔԱՅԻՆ ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ
ՆՊԱՏԱԿՆԵՐԸ**

1. Համայնքային կազմակերպության գործունեության առարկան և նպատակներն են.
2. բնակչության առողջության պահպանումը, բարելավումը,
3. առողջ ապրելակերպի քարոզչությունը,
4. հիվանդությունների կանխարգելումը,
5. պետության կողմից երաշխավորված բժշկական օգնություն և սպասարկում իրականացնելը:
6. .Համայնքային կազմակերպությունը կարող է լիցենզավորման ենթակա գործունեության տեսակներով զբաղվել միայն լիցենզիայի հիման վրա:I
7. Համայնքային կազմակերպությունը ձեռնարկատիրական գործունեություն կարող է իրականացնել անձամբ կամ այդ նպատակով հիմնադրի որոշման հիման վրա, հանդիսանալ այլ կազմակերպության հիմնադիր կամ մասնակից:
8. Համայնքային կազմակերպությունը կարող է իրականացնել ձեռնարկատիրական գործունեության հետևյալ տեսակները.
9. բժշկական օգնություն և սպասարկում (բացի պետության կողմից երաշխավորված բժշկական օգնության և սպասարկման):

III **ՀԱՄԱՅՆՔԱՅԻՆ ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄՆ ՈՒ ՂԵԿԱՎԱՐՈՒՄԸ**

1. Համայնքային կազմակերպության կառավարումն իրականացնում են հիմնադիրը, դրա լիազորած համայնքային մարմինը (Վեդի համայնքի ղեկավար) և գործադիր մարմինը (այսուհետ' Տնօրեն):
2. Լիազոր մարմինը'
3. իրականացնում է համայնքային կազմակերպության ընդհանուր կառավարումը, ապահովում նրա բնականոն գործունեությունը և կրում պատասխանատվություն դրանք չկատարելու կամ ոչ պատշաճ կատարելու համար.
4. Հայաստանի Հանրապետության քաղաքացիական օրենսգրքին, «Պետական ոչ առևտրային կազմակերպությունների մասին» Հայաստանի Հանրապետության օրենքին և իր կանոնադրությանը համապատասխան' ստեղծում է համայնքային կազմակերպության հիմնարկներ, մասնաճյուղեր և ներկայացուցչություններ.
5. սույն կանոնադրությամբ սահմանված կարգով ձևավորում է նրա կառավարման մարմինները և վաղաժամկետ դադարեցնում դրանց լիազորությունները.
6. իրականացնում է վերահսկողություն համայնքային կազմակերպության գործունեության նկատմամբ.
7. կասեցնում կամ ուժը կորցրած է ճանաչում համայնքային կազմակերպության տնօրենի' Հայաստանի Հանրապետության օրենսդրության պահանջներին հակասող հրամանները, հրահանգները, կարգադրությունները և ցուցումները.
8. լսում է համայնքային կազմակերպության գործունեության մասին հաշվետվություններ, քննում դրա գործունեության արդյունքները.
9. իրականացնում է վերահսկողություն համայնքային կազմակերպությանն ամրացված համայնքային սեփականության օգտագործման և պահպանության նկատմամբ.
10. վերահսկողություն է իրականացնում համայնքային կազմակերպության սեփականության պահպանության նկատմամբ.
11. օրենքով, հիմնադրի որոշմամբ կամ սույն կանոնադրությամբ նախատեսված դեպքերում համաձայնություն է տալիս համայնքային կազմակերպության գույքի օտարման կամ վարձակալության հանձման համար.
12. հաստատում է համայնքային կազմակերպության տարեկան ծախսերի նախահաշիվը, տարեկան հաշվեկշիռը, տարեկան ֆինանսական և այլ հաշվետվություններ.
13. իրականացնում է օրենքով, հիմնադրի որոշումներով և սույն կանոնադրությամբ նախատեսված այլ գործառույթներ.
14. Համայնքային կազմակերպության ընթացիկ գործունեության ղեկավարումն իրականացնում է համայնքային կազմակերպության տնօրենը, ով պաշտոնի նշանակվում և պաշտոնից ազատվում է (նրա լիազորությունները դադարեցվում են) լիազոր մարմնի հրամանով' Հայաստանի Հանրապետության օրենսդրությամբ սահմանված կարգով:
15. Տնօրենը Հայաստանի Հանրապետության օրենսդրությամբ և սույն կանոնադրությամբ իրեն վերապահված լիազորությունների սահմաններում ղեկավարում է համայնքային կազմակերպության գործունեությունը և կրում պատասխանատվություն Հայաստանի Հանրապետության օրենսդրության, այլ իրավական ակտերի, համայնքային կազմակերպության կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար:
16. Տնօրենը լրիվ գույքային պատասխանատվություն է կրում իր մեղքով համայնքային կազմակերպությանը և (կամ) պետությանը պատճառված գույքային վնասի համար:

Տնօրենի լիազորությունների դադարեցումը հիմք չի հանդիսանում պատճառված վնասը հատուցելու պարտականությունները չկատարելու համար:

1. Տնօրենը չի կարող զբաղեցնել այլ պաշտոն կամ կատարել այլ վճարովի աշխատանք, բացի գիտական, մանկավարժական և ստեղծագործական աշխատանքից:
2. Տնօրենը'
3. առանց լիազորագրի հանդես է գալիս համայնքային կազմակերպության անունից, ներկայացնում նրա շահերը, կնքում գործարքներ.
4. Հայաստանի Հանրապետության օրենսդրությամբ, հիմնադրի,

լիազոր մարմնի որոշումներով և սույն կանոնադրությամբ սահմանված կարգով տնօրինում է համայնքային կազմակերպության գույքը այդ թվում' ֆինանսական միջոցները.

1. տալիս է հս/մայնքային կազմակերպության անունից հանդես գալու լիազորագրեր, այդ

թվում նաև վերալիազորման իրավունքով լիազորագրեր.

1. աշխատանքի է նշանակում և աշխատանքից ազատում համայնքային կազմակերպության աշխատակիցներին, նրանց նկատմամբ կիրառում է խրախուսման միջոցներ և նշանակում կարգապահական տույժեր.
2. բանկերում բացում է հաշվարկային հաշիվներ.
3. կատարում է աշխատանքի բաշխում իր տեղակալների միջև.
4. սահմանում է համայնքային կազմակերպության կառուցվածքն ու կառուցվածքային ստորաբաժանումների իրավասությունը.
5. հաստատում է համայնքային կազմակերպության հիմնարկների, մասնաճյուղերի և ներկայացուցչությունների կանոնադրությունները.
6. նշանակում է համայնքային կազմակերպության հիմնարկների,

ներկայացուցչությունների և մասնաճյուղերի ղեկավարներին, նրանց տալիս է համապատասխան լիազորագրեր.

1. օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս կատարման համար պարտադիր ցուցումներ և վերահսկում դրանց կատարումը.
2. իրականացնում է Հայաստանի Հանրապետության օրենսդրությանը չհակասող այլ լիազորություններ:

IV. **ՀԱՄԱՅՆՔԱՅԻՆ ԿԱԶՄԱԿԵՐՊՈՒԹՅԱՆ ԳՈՒՅՔԸ ԵՎ ՖԻՆԱՆՍԱԿԱՆ ՄԻՋՈՑՆԵՐԸ**

1. Համայնքային կազմակերպության սեփականությունը ձևավորվում է կազմակերպության հիմնադրման ժամանակ և հետագայում հիմնադրի կողմից
2. սեփականության իրավունքով նրան հանձնվող, ինչպես նաև համայնքային կազմակերպության գործունեության ընթացքում արտադրված ևձեռքբերված գույքից:
3. Համայնքային կազմակերպության ֆինանսական միջոցները ձևավորվում են'
4. Հայաստանի Հանրապետության պետական և համայնքային բյուջեից.
5. կազմակերպության ձեռնարկատիրական գործունեությունից ստացված եկամուտներից.
6. Հայաստանի Հանրապետության և արտերկրի իրավաբանական և ֆիզիկական անձանց հետ պայմանագրային աշխատանքներից.
7. իրավաբանական և ֆիզիկական անձանց (այդ թվում' արտերկրի) կողմից կատարված ներդրումներից, այդ թվում' բարեգործական, հովանավորչական, նպատակային մուծումներից, նվիրատվություններից, դրամաշնորհներից, ինչպես նաև կտակներից.
8. Համայնքային կազմակերպության գործունեության արդյունք համարվող մտավոր և ստեղծագործական աշխատանքի արդյունքներից.
9. կազմակերպության գույքից և գույքային իրավունքներից ստացված եկամուտներից.
10. օրենքով չարգելված այլ աղբյուրներից:
11. Համայնքային կազմակերպությունն իրավունք ունի օրենքին, հիմնադրի որոշումներին և (կամ) իր կանոնադրությանը համապատասխան' իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող Գույքը:
12. Համայնքային կազմակերպությանը սեփականության իրավունքով պատկանող գույքի նկատմամբ հիմնադիրը չունի իրավունքներ, բացառությամբ համայնքային կազմակերպության

լուծարումից հետո մնացած գույքի:

1. Համայնքային կազմակերպության սեփականության պահպանման հոգսը կրում է համայնքային կազմակերպությունը:
2. Համայնքային կազմակերպության սեփականության վրա կարող է բռնագանձում տարածվել միայն դատական կարգով:
3. Համայնքային կազմակերպության ֆինանսական գործունեությունը ենթակա է ֆինանսական վերստուգման (աուդիտի)' լիազոր մարմնի կողմից ընտրված անկախ աուդիտորական կազմակերպության կամ Հայաստանի Հանրապետության օրենսդրությամբ նախատեսված վերահսկողության այլ ստորաբաժանման կողմից:
4. Համայնքային կազմակերպությունն իր գործունեության ընթացքում առաջացած շահույթն օգտագործում է ինքնուրույն' հիմնադրի կողմից սահմանված կարգով, իր առջև դրված նպատակների իրականացման համար:
5. Հիմնադիրը կարող է համայնքային կազմակերպությանը անժամկետ և անհատույց օգտագործման իրավունքով ամրացնել ցանկացած գույք: Հիմնադիրն իրավունք ունի հետ վերցնել իր կողմից համայնքային կազմակերպությանն ամրացված գույքը:
6. Համայնքային կազմակերպությունն իրավունք չունի ամրացված գույքը կամ դրա նկատմամբ իր իրավունքներն օտարելու, գրավ դնելու կամ հանձնելու անհատույց օգտագործման:
7. Համայնքային կազմակերպությունն իրավունք ունի իրեն ամրացված գույքն օրենսդրությամբ սահմանված կարգով համայնքի անունից հանձնելու վարձակալության, եթե դա արգելված չէ հիմնադրի որոշմամբ: Ամրացված գույքի վարձակալության ժամկետը չի կարող սահմանվել մեկ տարվանից ավելի' բացառությամբ հիմնադրի կողմից սահմանված դեպքերի:
8. Ամրացված գույքի օգտագործման արդյունքում ստացված եկամուտները և ամրացված գույքի վարձակալությունից գոյացած վճարները համայնքային կազմակերպության սեփականությունն են:
9. Համայնքային կազմակերպությանն ամրացված գույքի օգտագործման կամ վարձակալության հանձնելու ընթացքում առաջացած անբաժանելի բարելավումները հիմնադրի սեփականությունն են:
10. Հիմնադրի կողմից համայնքային կազմակերպությանը գույքն ամրացնելը հիմք չէ այդ գույքի նկատմամբ հիմնադրի կամ երրորդ անձանց իրավունքները դադարեցնելու կամ փոփոխելու համար:
11. Հիմնադրի կողմից համայնքային կազմակերպությանն ամրացված անշարժ գույքի և (կամ) պարտադիր համայնքային գրանցման ենթակա գույքի նկատմամբ համայնքային կազմակերպության օգտագործման իրավունքը ծագում է դրանց նկատմամբ իրավունքի համայնքային գրանցման պահից:

**V. ՀԱՄԱՅՆՔԱՅԻՆ ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

1. Համայնքային կազմակերպությունը կարող է վերակազմակերպվել հիմնադրի որոշմամբ, Հայաստանի Հանրապետության քաղաքացիական օրենսգրքով սահմանված կարգով: Համայնքային կազմակերպությունը կարող է վերակազմակերպվել 100 տոկոս համայնքային մասնակցությամբ ընկերության կամ հիմնադրամի, ինչպես նաև համայնքային ոչ առևտրային կազմակերպության:
2. Համայնքային կազմակերպությունը դատական կարգով կարող է վերակազմակերպվել օրենքով սահմանված դեպքերում և կարգով:
3. Համայնքային կազմակերպության լուծարմամբ գործունեությունը դադարում է՝ առանց իրավունքները և պարտականությունները իրավահաջորդության կարգով այլ անձանց անցնելու:
4. Համայնքային կազմակերպությունը կարող է լուծարվել հիմնադրի որոշմամբ, Հայաստանի Հանրապետության քաղաքացիական օրենսգրքով սահմանված կարգով:

Համայնքային կազմակերպությունը կարող է լուծարվել նաև սնանկության հետևանքով: Համայնքային կազմակերպությունը դատական կարգով կարող է լուծարվել միայն օրենքով նախատեսված դեպքերում և կարգով:

1. Համայնքային կազմակերպության լուծարման դեպքում համայնքային կազմակերպության պարտատերերի պահանջները բավարարելուց հետո մնացած գույքն ուղղվում է համայնքային բյուջե: